Diari Oficial de la Generalitat Valenciana


Sumari del DOGV 3679, del 02-02-2000 (2000/559)

Expedient número 922/1997. Notificació de laude mitjançant edicte.
------------------------------------------------------------------

### Dades del document

Número de DOGV
:   3679

Data del DOGV
:   02-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/559


Organisme emissor
:   Conselleria d'Indústria i Comerç

Tipus de document
:   Anunci

Expedient número 922/1997. Notificació de laude mitjançant edicte. [2000/Q559]
  
Atés que així ho ha acordat el president de la Junta Arbitral de Consum de la Comunitat Valenciana en l'expedient arbitral número 922/1997, a l'empara del que s'ha disposat en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedeix a notificar a la part interessada que a continuació s'indica, el laude arbitral dictat en el mencionat expedient, mitjançant el present edicte:
  
Part interessada: Box-Com Gas, SL
  
Última adreça coneguda: Salavert, número 34, baixos (València)
  
Expedient: 922/1997
  
Laude de data 21 de maig de 1998 que es dicta a Gandia, en els següents termes: «s'estima parcialment la pretensió del senyor Antonio Elena Lledó. Així doncs, l'empresa Box Com Gas, SL haurà de restituir-li els imports corresponents als següents conceptes:
  
En primer lloc, la goma la quantia de la qual ascendeix a 1.885 pessetes (1.665 PTA + 16% d'IVA) i això per considerar que aquesta no estava caducada en el moment de la seua substitució. I en segon lloc, l'últim concepte que apareix en la factura i pel qual es cobra la quantitat de 1.885 pessetes (1.665 PTA + 16% d'IVA) i això per considerar que aquest no està suficientment detallat i no es pot determinar exactament a què hi correspon, de manera que en no haver comparegut la part reclamada a l'acte d'audiència per a aclarir l'esmentat punt, aquest col·legi arbitral considera que és procedent la seua devolució.
  
Així doncs, la quantitat total que l'empresa Box Com Gas, SL haurà de restituir al senyor Elena ascendeix a 3.770 pessetes; per la seua part el senyor Elena haurà d'entregar a l'empresa reclamada la goma instal·lada per aquesta. L'esmentada quantitat haurà de ser depositada per l'empresa reclamada en l'Oficina Municipal d'Informació al Consumidor de Gandia situada al carrer de la Germana Carmelita Rita, número 2, d'aquesta població, a canvi de la goma que prèviament haurà d'haver sigut depositada pel senyor Antonio Elena Lledó en aquesta oficina.
  
El termini de compliment del present laude serà de 10 dies comptadors des de l'endemà de la recepció d'aquest per les parts».
  
L'indicat laude té caràcter vinculant i executiu i és eficaç des del dia de la seua notificació.
  
Cosa que es fa saber a la part interessada reclamada als efectes oportuns i establits en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge, tot informant-la que dins dels cinc dies següents a la notificació del laude podrà demanar al col·legi arbitral que corregisca qualsevol error de càlcul, de còpia, tipogràfic o similar. Contra el laude és possible recurs d'anul·lació que haurà de ser presentat davant l'Audiència Provincial en el termini dels 10 dies següents a la seua notificació o a l'aclariment a què fa referència l'article 36 de la Llei d'Arbitratge, d'acord amb el que s'ha establit en l'article 45 i següents de la Llei d'Arbitratge 36/1988.
  
I perquè servisca de notificació a la part interessada consignada anteriorment, s'expedeix el present edicte.